13. ΑΝΑΓΚ. ΝΟΜΟΣ 2896 της 7/10 Απρ. 1941 Περί απαγορεύσεως της συντηρητικής κατασχέσεως εισκομισθέντων κινητών κατά στρατευθέντων και μελών των οικογενειών αυτών. Άρθρον 1 Απαγορεύεται η συντηρητική κατάσχεσις επί των εν τω μισθίω εισκομισθέντων κινητών προς εξασφάλισιν απαιτήσεως μισθωμάτων αστικού ακινήτου α)κατά προσώπου υπηρετούντος εν τω στρατώ και ούτινος η οικογένεια δικαιούται εφεδρικού επιδόματος ή β)κατά μέλους της οικογενείας προσώπου υπηρετούντος εν τω στρατώ, δικαιουμένου εφεδρικού επιδόματος. Άρθρον 2 Συντηρητικαί κατασχέσεις περί ων το άρθρον 1 επιβληθείσαι από της 28 Οκτ. 1940 αίρονται αυτοδικαίως. Άρθρον 3 Ο παρών Νόμος ισχύει από της δημοσιεύσεως αυτού εις την Εφημερίδα της Κυβερνήσεως και μέχρι λήξεως του παρόντος πολέμου. 